അമ്മാവനെ കത്രിക കൊണ്ട് കുത്തിക്കൊലപ്പെടുത്താന് ശ്രമിച്ചയാള് പിടിയില് കൊല്ലം: കുടുംബ ഓഹരി നല്കാത്തതിലുള്ള വിരോധത്തില് അമ്മാവനെ കത്രിക കൊണ്ട് കുത്തിക്കൊലപ്പെടുത്താന് ശ്രമിച്ചയാള് അറസ്റ്റില്. ഇരവിപുരം പന്ത്രണ്ടുമുറി വയലില് പുത്തന്വീട്ടില് നിയാസിനെയാണ് 38 ഇരവിപുരം പൊലീസ് അറസ്റ്റ് ചെയ്തത്. കൊല്ലം വടക്കേവിള മലയാളം നഗര്7 തൊടിയില് പടിഞ്ഞാറ്റതില് ഇല്യാസിനെയാണ് 52 കത്രിക കൊണ്ട് കുത്തിപ്പരിക്കേല്പ്പിച്ചത്. ഇക്കഴിഞ്ഞ 15ന് വൈകിട്ട് മൂന്ന് മണിക്ക് ഇല്യാസിന്റെ വീട്ടിലായിരുന്നു സംഭവം. ഇല്യാസിന്റെ സഹോദരിയുടെ മകനായ നിയാസിന് കുടുംബ വസ്തുവിന്റെ ഓഹരി നല്കാത്തതിലുള്ള വിരോധത്തില് കത്രിക കൊണ്ട് ഇല്യാസിന്റെ വലതു തുടയില് ആഴത്തില് കുത്തിപ്പരിക്കേല്പ്പിച്ചു. ഇത് കണ്ട് തടസം പിടിക്കാനെത്തിയ ഇല്യാസിന്റെ മകന് ഷാഫിയെയും കുത്തി പരിക്കേല്പ്പിച്ചു. തുടര്ന്ന് ഒളിവില് പോയ പ്രതിയെയാണ് കഴിഞ്ഞ ദിവസം കൊല്ലം ബീച്ച് റോഡില് നിന്ന് പിടികൂടിയത്.